હૉકી-પ્લેયર પ્રતિપાલ સિંહની લાઇફ પરથી બનેલી આ ફિલ્મના સેન્ટરમાં હૉકી છે. પ્રતિપાલ સિંહે પોતાની કરીઅર દરમ્યાન ત્રણ વખત ઑલિમ્પિક્સમાં ભાગ લીધો હતો અને ત્રણેત્રણ વખત હાઇએસ્ટ ગોલ કરવાનો રેકૉર્ડ કર્યો હતો. રબ્બર જેવું શરીર ધરાવતા પ્રતિપાલ સિંહને ‘કિંગ ઑફ શૉર્ટ કૉર્નર’નું નામ પણ આપવામાં આવ્યું હતું. નાનકડા ગામડામાંથી બહાર આવેલા પદ્મશ્રી પ્રતિપાલ સિંહે કેવી રીતે પોતાની સક્સેસ મેળવી અને એ મેળવવા માટે તેણે કેટલા હેરાન થવું પડ્યું અને એ હેરાનગતિ વચ્ચે પણ તેણે પોતાનું સપનું સાકાર કરવા કેવી મહેનત કરી એ વાતને ફિલ્મમાં દર્શાવવામાં આવી છે.